
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 699 

14 Σεπτεμβρίου 1994 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναδιάρθρωση της Υπηρεσίας της Βουλής «Προϊστα- 
μένη Αρχή» για την εποπτεία των έργων της Βουλής 
(Αναδημοσίευση). 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αντιτίμου για την πώληση από το Εθνικό 
Τυπογραφείο του βιβλίου του Υπουργείου Εξωτερι¬ 
κών «Ελληνικά διπλωματικά έγγραφα 1919-1940, 
τόμος Γ'» . 2 

Τροποποίηση της απόφασης Υπουργού Οικονομικών 


2042928/7563/1.7.1992 περί παροχής της εγγύη¬ 
σης του Δημοσίου προς την ΟΙΤΙΒΑΝΚ Ν.Α. για τη 
χορήγηση κοινοπρακτικού δανείου ποσού δρχ. εί¬ 
κοσι επτά δισεκατομμυρίων (27.000.000.000) στο 
ΝΑΤ . 3 

Σύσταση Επιτροπών για τον καθορισμό περιορισμένων 
ζωνών παραγωγής των καλλιεργουμένων ποικιλιών 
καπνού στην Ελλάδα . 4 

Οργάνωση και λειτουργία Επιτροπής Σχεδιασμού Αγω¬ 
γής Υγείας (Ε.Σ.Α.Υ.).:. 5 

Σχετικά με μετάβαση Ελλήνων ασθενών στο εξωτερικό 
για μεταμόσχευση. 6 

Χορήγηση άδειας άσκησης του επαγγέλματος Φυσικού 
Νοσοκομείων εκτός περιοχής Ιοντιζουσών Ακτινο¬ 
βολιών στο Φυσικό Περικλή Μπούσμπουρα . 7 


Τροποποίηση και συμπλήρωση της 29900/77 απόφα¬ 
σης Υπουργού Μεταφορών και Επικοινωνιών «Περί 
της διαδικασίας εκδόσεως των εγκρίσεων για την 
κυκλοφορία στην Ελλάδα αυτοκινήτων οχημάτων 


κ.λπ.» . 8 

Διορισμός του Ευαγγέλου Μπάβα ως Α’ Χρηματιστη¬ 
ριακού Εκπροσώπου της εταιρείας «ΕΛΛΗΝΙΚΗ 
ΧΡΗΜΑΤΙΣΤΗΡΙΑΚΗ Α.Χ.Ε.» . 9 


Α ΠΟΦΑΣΕΙ Σ 

Αριθ- 2189/1732 (1) 

* Αναδιάρθρωση της Υπηρεσίας της Βουλής «Προϊστα- 

μένη Αρχή» για την εποπτεία των έργων της Βουλής. 

Ο ΠΡΟΕΔΡΟΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 
Έχοντας υπόψη: 

1. Τις διατάξεις των άρθρων 9 παρ. 1 (στ’), 19 παρ. 1 (ιθ) 
και 133 παρ. 3 του Υπηρεσιακού Κανονισμού της Βουλής, 
όπως τροποποιήθηκε. 

2. Τις διατάξεις των άρθρων του Ν. 1418/84 «Δημόσια 
έργα και ρυθμίσεις συναφών θεμάτων» και του εκτελεστι¬ 
κού του Π.Δ. 609/85, όπως αυτά ισχύουν σήμερα που 
προβλέπουν την υπηρεσία που καλείται «Προϊσταμένη 
Αρχή» ή «Εποπτεύουσα Αρχή» ως Αρχή ή υπηρεσία ή όρ¬ 
γανα του φορέα κατασκευής του έργου που εποπτεύει 
την κατασκευή του έργου και ιδίως.αποφασίζει για κάθε 
μεταβολή των όρων της σύμβασης ή άλλων στοιχείων αυ¬ 
τής, όπου αυτό ορίζεται από το Νόμο. 

3. Τις υπηρεσιακές ανάγκες της Βουλής. 

4. Το 1557/22.3.94 έγγραφο του Γενικού Γραμματέα 
της Βουλής για ορισμό υπαλλήλων από το ΥΠΕΧΩΔΕ/ 
ΓΓΔΕ που θα στελεχώσουν την εν λόγω υπηρεσία και το 
αντίστοιχο Δ16α/02/196/ΑΦ/5.4.94 έγγραφο του 
Υπουργείου, αποφασίζουμε: 

Αναδιαρθρώνουμε την προβλεπόμενη από το άρθρο 
133 παρ. 3 του υπηρεσιακού Κανονισμού της Βουλής 
υπηρεσία που καλείται «Προϊσταμένη Αρχή» με καθήκο¬ 
ντα εποπτείας των έργων της Βουλής και με τις προβλε- 
πόμενες εν γένει από το Νόμο αρμοδιότητες, με τεχνι¬ 
κούς υπαλλήλους που ανήκουν στη Γενική Γραμματεία 
Δημοσίων Έργων του ΥΠΕΧΩΔΕ και θα ασκούν παράλ¬ 
ληλα καθήκοντα και στη Βουλή, ήτοι τους: 

1. Χίου-Σέργη Ευσταθία, Αρχιτέκτονα Μηχανικό, με 
βαθμό Τμημ. Α’, στην ΕΥΔΕ Κτιριακών, με αναπληρώτρια 
την Μπαβέλα Μαρία, Αρχιτέκτονα Μηχανικό, με βαθμό 
Τμημ. Α', στη 2η ΔΕΚΕ της τ. 1ης ΠΥΔΕ. 

2. Πέτσινη Αριστέα, Πολιτικό Μηχανικό, με βαθμό Ειση- 
γητού Α’ στην ΕΥΔΕ Κτιριακών, με αναπληρώτρια την 
Καλκατζή Αγγελική, Πολιτικό Μηχανικό, με βαθμό Τμημ. 

Α , στην 2η ΔΕΚΕ της τ. 2ης ΠΥΔΕ. 

3. Τζινιέρη Βασίλειο, Ηλεκτρολόγο Μηχανολόγο, με 
βαθμό Διευθυντή Α\ στη Δ/νση ΚΕΔΕ, με αναπληρωτή 
τον Αναστασόπουλο Χρήστο, Ηλεκτρολόγο Μηχανολόγο, 
με βαθμό Τμημ. Α', στη Δ13. 

Προϊστάμενος της υπηρεσίας αυτής ορίζεται ο Γενικός 
Γραμματέας της Βουλής. 

Καθήκοντα γραμματειακά της υπηρεσίας αυτής θα 
ασκούν υπάλληλοι της Βουλής. 

Η υπηρεσία αυτή θα εργάζεται περιοδικά όταν έχει αντι¬ 
κείμενο της αρμοδιότητάς της στο οικείο γραφείο της 
Βουλής. 

Η με αριθ. πρωτ. Βουλής 7019/5122/19.12.85 από¬ 
φαση του Προέδρου της Βουλής παύει να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Απριλίου 1994 

Ο Πρόεδρος της Βουλής 

ΑΠΟΣΤΟΛΟΣ ΚΑΚΛΑΜΑΝΗΣ 


* Αναδημοσιεύεται, επειδή δημοσιεύθηκε εσφαλμένα 
στο ΦΕΚ 311/22.4.1994 (τ.Β ). 

-♦- 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 0090/313/ΑΣ 95 (2) 

Καθορισμός αντιτίμου για την πώληση από το Εθνικό Τυπο¬ 
γραφείο του βιβλφμ,χου Υπουργείου Εξωτερικών «Ελλη¬ 
νικά διπλωματικά έγγραφα 1919-1940, τόμος Γ’». 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Το υπ’ αριθμ. 020/40/ΑΣ 288/22.4.1991 έγγραφο 
του Γενικού Γραμματέως Υπουργείου Εξωτερικών περί 
εκτυπώσεως συλλογής διπλωματικών εγγράφων του 
Υπουργείου Εξωτερικών. 

2. Το υπ’ αριθμ. 2324/16.3.1994 έγγραφο του Εθνικού 
Τυπογραφείου. 

3. Τις διατάξεις του άρθρου 48 του Ν. 1591/1986. 

4. Το γεγονός ότι με την παρούσα απόφαση δεν προκα- 
λείται δαπάνη στον κρατικό προϋπολογισμό, αποφασί¬ 
ζουμε: 

Καθορίζουμε το αντίτιμο για την πώληση από το Εθνικό 
Τυπογραφείο του βιβλίου του Υπουργείου Εξωτερικών 
«Ελληνικά διπλωματικά έγγραφα 1919-1940, τόμος Γ'» σε 
επτά χιλιάδες (7.000) δραχμές ανά αντίτυπο. 

Τα σχετικά έσοδα αποτελούν έσοδα του Δημοσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΟΙΚΟΝΟΜΙΚΩΝ 

ΚΑΡΟΛΟΣ ΠΑΠΟΥΛΙΑΣ ΑΛΕΞ. ΠΑΠΑΔΟΠΟΥΛΟΣ 


Αριθ. 2053637/8540/0025 (3) 

Τροποποίηση της απόφασης Υπουργού Οικονομικών 
2042928/7563/1.7.1992 περί παροχής της εγγύησης 
του Δημοσίου προς την ΟΙΤΙΒΑΝΚ Ν.Α. για τη χορήγηση 
κοινοπρακτικού δανείου ποσού δρχ. είκοσι επτά δισε¬ 
κατομμυρίων (27.000.000.000) στο ΝΑΤ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του 
Ν. 1266/82 άρθρο 8. 

2. Την πρόσθετη Πράξη Νο 1 στην από 29 Ιουνίου 1992 
Σύμβαση Κοινοπρακτικού δανείου δρχ. 27.000.000.000 
προς το ΝΑΤ. 

3. Το από 17.8.94 έγγραφο της ΟΙΤΙΒΑΝΚ. 

4. Την απόφαση του Πρωθυπουργού και Υπουργού Οι¬ 
κονομικών αριθμ. 1026431/268/2.3.94 περί ανάθεσης 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών, αποφασίζουμε: 

Ορίζουμε ότι η απόφασή μας με αρ. 2042928/7563/ 
0025/20.5.92/1.7.92 εξακολουθεί να ισχύει και μετά την 
πρόσθετη Πράξη Νο 1/10.8.94 της από 29 Ιουνίου 1992 
Σύμβασης του κοινοπρακτικού Δανείου των 27 δισ. δρχ. 
προς το ΝΑΤ και ότι η εξυπηρέτηση του δανείου θα γίνει 
σύμφωνα με την τροποποίηση που επήλθε στην αρχική 
σύμβαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Σεπτεμβρίου 1994 

Ο ΥΦΥΠΟΥΡΓΟΣ 

Ν. ΚΥΡΙΑΖΙΔΗΣ 

-♦- 

Αριθ. 25289 (4) 

Σύσταση Επιτροπών για τον καθορισμό περιορισμένων ζω¬ 
νών παραγωγής των καλλιεργουμένων ποικιλιών κα¬ 
πνού στην Ελλάδα. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 
ΚΑΙ Ο ΥΦΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 1 παραγ. 1, 2 και 3 του Ν. 1338/83 
«Εφαρμογή του Κοινοτικού Δικαίου» (ΦΕΚ 34/Α), όπως 
τροποποιήθηκε με το άρθρο 6 του Ν. 1440/84 «Συμμε¬ 
τοχή της Ελλάδος στο κεφάλαιο, στα αποθεματικά και στις 
προβλέψεις της Ευρωπαϊκής Τράπεζας Επενδύσεων, στο 
κεφάλαιο της Ευρωπαϊκής Κοινότητας Ανθρακος και Χά¬ 
λυβας και του Οργανισμού Εφοδιασμού ΕΥΡΑΤΟΜ» (ΦΕΚ 
70/Α). 

β) Του άρθρου 22 παραγ. 3 του Ν. 992/79 «Περί οργά¬ 
νωσης των διοικητικών υπηρεσιών για την εφαρμογή της 
Συνθήκης Προσχώρησης της Ελλάδος στις Ευρωπαϊκές 
Κοινότητες και ρύθμισης συναφών θεσμικών και οργανω¬ 
τικών θεμάτων» (ΦΕΚ 280/Α). 

γ) Του άρθρου 29Α του Ν. 1558/85 «Κυβέρνηση και Κυ¬ 
βερνητικά όργανα» (ΦΕΚ 137/Α) όπως προστέθηκε με το 
άρθρο 27 του Ν. 2081/92 (ΦΕΚ 154/Α). 

2. Την αριθ. 6033/13.7.94 απόφαση «Ανάθεση αρμο¬ 
διοτήτων στους Υφυπουργούς Γεωργίας Φλώρο Κωνστα¬ 
ντίνου και Βασίλειο Βασιλακάκη» (ΦΕΚ 550/Β). 

3. Το άρθρο 5 του Καν(ΕΟΚ) 2075/92 του Συμβουλίου 
(αριθμός 1_ 215/92) 

Το άρθρο 1 του Καν(ΕΟΚ) 3478/92 της Επιτροπής 
(αριθμός Ι_ 351/92) 

Το άρθρο 1 του Καν(ΕΟΚ) 479/94 της Επιτροπής (αριθ¬ 
μός I- 61/94). 

4. Το γεγονός ότι από τις διατάξεις της παρούσας από¬ 
φασης δεν προκαλεΐται δαπάνη σε βάρος του προϋπολο¬ 
γισμού, αποφασίζουμε: 

Αρθρο 1 
Σκοπός 

Σκοπός της παρούσας απόφασης είναι η σύσταση επι¬ 
τροπών για τον καθορισμό ζωνών παραγωγής καπνού 
πλέον περιορισμένων για λόγους ποιότητας, όπως προ- 
βλέπεται στον Καν(ΕΟΚ) 3478/92 και τις τροποποιήσεις 
του. 

Αρθρο 2 

Έννοια της περιωρισμένης ζώνης παραγωγής 

Ως περιωρισμένη ζώνη παραγωγής νοείται η περιοχή 
κάθε Κοινότητας ή μέρους αυτής εντός των ορίων της 
οποίας επιτρέπεται η καλλιέργεια του καπνού με κριτήρια 
που να εγγυώνται την παραγωγή προϊόντος ποιότητας. 

Αρθρο 3 

Σύσταση Επιτροπών 

Με απόφαση του Νομάρχη συστήνονται τριμελείς Επι¬ 
τροπές κατά Δ/νση Γεωργίας οι οποίες, στις περιοχές αρ- 
μοδιότητάς τους όπου καλλιεργείται καπνός, υποχρεού- 
νται να προβούν στον έλεγχο, στην διαπίστωση και στον 
σαφή καθορισμό των καταλλήλων εκτάσεων για την καλ¬ 
λιέργεια των διαφόρων ποικιλιών καπνού. 

Οι Επιτροπές αποτελούνται από: 
α. Ένα γεωπόνο της Δ/νσης Γεωργίας των καπνοπαρα- 
γωγικών περιοχών της χώρας με τον αναπληρωτή του, 
τους οποίους ορίζει ο Προϊστάμενος της οικείας Δ/νσης 
Γ εωργίας. 

β. Ένα γεωπόνο των αντιστοίχων προς τη Δ/νση Γ εωρ¬ 
γίας Γραφείων του Εθνικού Οργανισμού Καπνού (ΕΟΚ) με 
τον αναπληρωτή του, οριζομένους από τον Προϊστάμενο 
της Περ/κής Δ/νσης του ΕΟΚ ή από τον Προϊστάμενο του 
Διανομαρχιακού Τμήματος του ΕΟΚ και 

γ. Έναν εκπρόσωπο-καπνοπαραγωγό της Αγροτικής 
Συνεταιριστικής Οργάνωσης της Κοινότητας με τον ανα¬ 
πληρωτή του, οριζομένους από τον Πρόεδρο της οικείας 
Οργάνωσης. 

Αρθρο 4 

Διαδικασία - Κριτήρια - Έργο Επιτροπών 

1. Η Επιτροπή προβαίνει κατ’ αρχήν στην καταγραφή 
όλων των Κοινοτήτων της περιοχής αρμοδιότητάς της, 
στις οποίες καλλιεργήθηκε καπνός κατά την εσοδεία 
έτους 1994. 

2. Η Επιτροπή μπορεί να προτείνει ως κατάλληλες για 
παραγωγή καπνού ποιότητας και Κοινότητες ή περιοχές 
Κοινοτήτων, όπου δεν καλλιεργήθηκε καπνός κατά την 
εσοδεία έτους 1994. 

3. Εντός των ορίων της συνολική έκτασης εκάστης των 
ανωτέρω Κοινοτήτων η Επιτροπή ελέγχει και διαπιστώνει 
την ύπαρξη καταλλήλων για παραγωγή καπνού συγκεκρι¬ 
μένων περιοχών, οι οποίες ενδέχεται να αντιστοιχούν σε 


όλη την έκταση της Κοινότητας ή μέρος αυτής. 

4. Οι σύμφωνα με τις παραγράφους 2 και 3 του παρό¬ 
ντος άρθου, καθορισθείσες κατάλληλες περιοχές οριοθε- 
τούνται και καταγράφονται σε πρακτικό. 

5. Με βάση τα καλλιεργητικά στοιχεία της εσοδείας 
έτους 1994, η Επιτροπή προσδιορίζει τον αριθμό των 
εκμεταλλεύσεων, την έκταση και την παραγωγή των ποικι¬ 
λιών καπνού βάσει των ποσοστώσεων που αντιστοιχεί 
μόνο στις χαρακτηριζόμενες ως ακατάλληλες εκτάσεις 
των Κοινοτήτων. 

6. Για το ανωτέρω έργο η Επιτροπή λαμβάνει υπόψη της 
τις ειδικές εδαφοκλιματικές απαιτήσεις των διαφόρων 
ποικιλιών καπνού που εγγυώνται την παραγωγή ξηρού 
προϊόντος με εξαιρετικά χαρακτηριστικά ποιότητας και 
μέχρι της, εμπορικά, αποδεκτής ποιότητας. 

Η Επιτροπή δύναται επίσης να λάβει υπόψη της και να 
αξιοποιήσει οποιαδήποτε πηγή πληροφόρησης. (Υπάρ- 
χουσες μελέτες έρευνας, αποτελέσματα πειραματικών ή 
αποδεικτικών καλλιεργειών, γνώμες Υπηρεσιών ή φορέων 
που εμπλέκονται στην καπνοκαλλιέργεια, εμπορία κα¬ 
πνού κ.λπ.). 

Αρθρο 5 

Χρόνος περάτωσης - Αποτελέσματα 

Οι Επιτροπές οφείλουν να περατώσουν το έργο τους 
μέχρι 15.11.94, τα δε αποτελέσματά τους με αντίγραφα 
πρακτικών να διαβιβαστούν μερίμνη των τοπικών υπηρε¬ 
σιών του ΕΟΚ στην ΚΥ/ΕΟΚ το αργότερο μέχρι 
30.11.1994. 

Η τελευταία μαζί με την αρμόδια Δ/νση Φ.Μ. Καλ/γειας 
του Υπουργείου Γ εωργίας, αφού επεξεργαστεί τα αποτε¬ 
λέσματα των Επιτροπών, θα εισηγηθεί στον Υπουργό Γ ε¬ 
ωργίας το αργότερο μέχρι 31.12.94 τη λήψη των καταλλή¬ 
λων οριστικών μέτρων. 

Η παρούσα να δημοσιευθεί στην*Εφημερίδα της Κυβερ- 
νήσεως και ισχύει άμεσα. 

Αθήνα, 12 Σεπτεμβρίου 1994 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΓΕΩΡΓΙΑΣ 

ΓΙΑΝ. ΠΑΠΑΝΤΩΝΙΟΥ ΦΛ. ΚΩΝΣΤΑΝΤΙΝΟΥ 

-♦- 

Αριθ. ΔΥ10/78 (5) 

Οργάνωση και λειτουργία Επιτροπής Σχεδιασμού Αγωγής 
Υγείας (Ε.Σ.Α.Υ.). 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

α) Το Π.Δ. 138/92 «Οργανισμός του Υπουργείου 
Υγείας, Πρόνοιας και Κοιν. Ασφαλίσεων» (ΦΕΚ 68/92 
τ.Α'). 

β) Τις διατάξεις των αρ. 33 και 34 του Ν. 2071/92 «Εκ¬ 
συγχρονισμός και Οργάνωση Συστήματος Υγείας» (ΦΕΚ 
123/92 τ.Α'). 

γ) Την υπ’ αριθμ. 2/20.3.93 γνώμη της Επιτροπής Σχε- 
διασμού Αγωγής Υγείας (Ε.Σ.Α.Υ.), αποφασίζουμε: 

Καθορίζουμε ως κατωτέρω την οργάνωση και λειτουρ- 

για της Επιτροπής Σχεδιασμού Αγωγής Υγείας (ΕΣΑΥ) 
και της εκτελεστικής αυτής Επιτροπής. 

Α' ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΤΗΣ ΕΣΑΥ 
I. ΣΥΓΚΛΗΣΗ ΕΠΙΤΡΟΠΗΣ 

Η Επιτροπή συνεδριάζει τακτικά δύο (2) φορές το 
μήνα και εκτάκτως όταν παρίσταται ανάγκη. 

Την έκτακτη σύγκληση της Επιτροπής δύνανται να ζη¬ 
τήσουν: 

α) Ο Υπουργός Υγείας, Πρόνοιας και Κοιν. Ασφαλί¬ 
σεων. 

β) Ο Πρόεδρος της Επιτροπής. 

γ) Η Εκτελεστική Επιτροπή. 

δ) Το 1/4 τουλάχιστον των μελών της Επιτροπής. 

Για κάθε τακτική συνεδρίαση αποστέλλεται προς τα 
μέλη σχετική έγγραφη πρόσκληση με τα θέματα της 
Ημερήσιας Διάταξης και τις σχετικές εισηγήσεις, εφό¬ 
σον υπάρχουν, επτά (7) τουλάχιστον ημέρες προ της σύ¬ 
γκλησης της Επιτροπής. 

Στις περιπτώσεις έκτακτης σύγκλησης, οι σχετικές 
προσκλήσεις αποστέλλονται προς τα μέλη σαραντα 
οκτώ (48) τουλάχιστον ώρες προ της σύγκλησης της Επι¬ 
τροπής. Στις προσκλήσεις ορίζονται η ημέρα και η ώρα 
της συνεδρίασης, καθώς και τα θέματα της Ημερήσιας 
Διάταξης. 

Όταν η έκτακτη συνεδρίαση γίνεται μετά από αίτημα 
του 1/4 τουλάχιστον των μελών αυτής, στα θέματα της 
Ημερήσιας Διάταξης, περιλαμβάνονται και οι σχετικές 
εισηγήσεις. 

Αρμόδιος για την κατάρτιση των θεμάτων της Ημερή¬ 
σιας Διάταξης είναι ο Πρόεδρος της Επιτροπής. 

Κατά τη συνεδρίαση της Επιτροπής είναι δυνατόν να 
συζητηθούν και θέματα εκτός Ημερήσιας Διάταξης, 
εφόσον συμφωνεί προς τούτο η απόλυτη πλειοψηφία 
των παρόντων μελών. 

Το τακτικό μέλος που για οποιονδήποτε λόγο κωλύε¬ 
ται να παραστεί στη συνεδρίαση της Επιτροπής, είναι 
υποχρεωμένο να ειδοποιήσει είκοσι τέσσερις (24) του¬ 
λάχιστον ώρες πριν από τη συνεδρίαση το αναπληρωμα¬ 
τικό του και να ενημερώσει τη Γραμματεία της ΕΣΑΥ. 

II. ΣΥΝΕΔΡΙΑΣΕΙΣ 

Η ΕΣΑΥ βρίσκεται σε απαρτία όταν είναι παρόντα του¬ 
λάχιστον το ήμισυ πλέον ενός των μελών αυτής, δηλ. 
δέκα (10) τουλάχιστον μέλη. 

Μέλος της ΕΣΑΥ που απουσιάζει αδικαιολόγητα σε πε¬ 
ρισσότερες από τρεις συνεδριάσεις ανά εξάμηνο, αντι¬ 
καθίσταται από τον Υπουργό Υγείας, Πρόνοιας και Κοιν. 
Ασφαλίσεων. 

Στις συνεδριάσεις της ΕΣΑΥ δύναται να παρίσταται 
χωρίς ψήφο ο κατά περίπτωση αρμόδιος Γ ενικός Γ ραμ- 
ματέας του Υπουργείου Υγείας, Πρόνοιας και Κοιν. 
Ασφαλίσεων. Επίσης δύναται να μετέχει κατά την κρίση 
του, χωρίς ψήφο, ο Προϊστάμενος της Δ/νσης Αγωγής 
Υγείας και Πληροφόρησης του Υπουργείου Υγείας, Πρό¬ 
νοιας και Κοινωνικών Ασφαλίσεων. 

Στην Επιτροπή είναι δυνατόν να καλούνται και έτερα 
πρόσωπα, ιδίως επιστήμονες, εκπρόσωποι φορέων ή 
ομάδων εργασίας για την παροχή πληροφοριών, διευκρι¬ 
νίσεων ή υποβολή στοιχείων χρήσιμων στο έργο της. 

Της Επιτροπής προεδρεύει ο εκάστοτε οριζόμενος δι’ 


υπουργικής απόφασης Πρόεδρος αυτής και σε περί¬ 
πτωση κωλύματος - απουσίας του κατά σειρά ο Α’, ο Β’ ή 
ο Γ Αντιπρόεδρος αυτής. 

Ο Πρόεδρος διευθύνει τις εργασίες της Επιτροπής, 
καθορίζει τη σειρά των ομιλητών, δίδει ή αφαιρεί το λόγο 
και εν γένει είναι υπεύθυνος για την απρόσκοπη και 
ομαλή διεξαγωγή των εργασιών της. 

Καθήκοντα εισηγητού κατά θέμα εκτελούν τα εκά¬ 
στοτε οριζόμενα από την Επιτροπή μέλη αυτής. 

Καθήκοντα Γραμματέα εκτελεί ο προς τούτο οριζόμε¬ 
νος δΓ υπουργικής απόφασης υπάλληλος, συνεπικου- 
ρούμενος στο έργο του και από άλλους υπαλλήλους και 
συνεργάτες που τίθενται στη διάθεση της ΕΣΑΥ. 

Οι αποφάσεις της Επιτροπής λαμβάνονται με απόλυτη 
πλειοψηφία των παρόντων μελών. Σε περίπτωση ισοψη- 
φίας υπερισχύει η ψήφος του Προέδρου. Η ψηφοφορία 
για τη λήψη απόφασης είναι φανερή, εκτός από τις περι¬ 
πτώσεις εκλογής προσώπων που είναι μυστική. 

Στις γνωμοδοτήσεις ή εισηγήσεις της Επιτροπής ανα¬ 
γράφονται και οι απόψεις της μειοψηφίας εφόσον τούτο 
ζητηθεί. 

Οι γνωμοδοτήσεις της Επιτροπής καταγράφονται στο 
προς τούτο τηρούμενο βιβλίο πρακτικών, το οποίο αριθ- 
μείται κατά σελίδα και θεωρείται από τον Πρόεδρο της 
Επιτροπής. 

Τα πρακτικά της Επιτροπής αναγιγνώσκονται και επι- 
κυρούνται κατά την αμέσως επόμενη συνεδρίαση οπότε 
και οι σχετικές γνωμοδοτήσεις της καθίστανται ισχυρές, 
εκτός από εκείνες οι οποίες κηρύχθηκαν αμέσως ισχυ¬ 
ρές κατά τη λήψη τους. 

Αντίγραφα των πρακτικών χορηγούνται μόνο στους εν- 
διαφερόμενους μετά την ανακοίνωσή τους στον 
Υπουργό και έκδοση σχετικής απόφασης. 

Τα πρακτικά των συνεδριάσεων της Επιτροπής ευρί- 
σκονται ανά πάσα στιγμή στη διάθεση των μελών της. 

Οι προτάσεις της ΕΣΑΥ σχετικά με τα αναφερόμενα 
στο άρθρο 32 του Ν. 2071/92 θέματα, θα υποβάλλονται 
στον Υπουργό μέσω της Δ/νσης Αγωγής Υγείας και Πλη¬ 
ροφόρησης για την εισήγηση της υλοποίησης αυτών. 

Επίσης οι αποφάσεις έγκρισης ή διακοπής των προ¬ 
γραμμάτων αγωγής υγείας που ορίζονται από τις διατά¬ 
ξεις των παραγράφων 1 και 3 του άρθρου 35 του Ν. 
2071/92 θα εκδίδονται μέσω της Δ/νσης Αγωγής Υγείας 
και Πληροφόρησης. 

Β’ ΟΡΓΑΝΩΣΗ ΚΑΙ ΛΕΙΤΟΥΡΓΙΑ 
ΕΚΤΕΛΕΣΤΙΚΗΣ ΕΠΙΤΡΟΠΗΣ 

Η ΕΣΑΥ συνεπικουρείται στο έργο της από Εκτελε¬ 
στική Επιτροπή την οποία συγκροτεί η ίδια, σύμφωνα με 
τις διατάξεις του άρθρ. 34 παρ. 3 του Ν. 2071/92. 

Η Εκτελεστική Επιτροπή εισηγείται στην Ε.Σ.Α.Υ. τα 
θέματα προς συζήτηση και έχει την επιμέλεια της διατύ¬ 
πωσης και προώθησης των σχετικών προτάσεων. 

Η Εκτελεστική Επιτροπή συνεδριάζει τουλάχιστον δύο 
(2) φορές το μήνα, εκτάκτως δε, όταν παρίσταται ανάγκη 
και βρίσκεται σε απαρτία όταν μετέχουν τα τέσσερα (4) 
από τα μέλη της. 

Η σύγκληση και η διεξαγωγή των εργασιών της Εκτελε- 

στικής Επιτροπής γίνονται κατά τρόπο ανάλογο εκείνου 
της Ε.Σ.Α.Υ. 

ΥΠΟΕΠΙΤΡΟΠΕΣ - ΟΜΑΔΕΣ ΕΡΓΑΣΙΑΣ 

Η Ε.Σ.Α.Υ. μπορεί με αποφάσεις της να συγκροτεί υπο¬ 
επιτροπές ή ομάδες μελέτης ορισμένων θεμάτων όταν 
παρίσταται ανάγκη, στις οποίες θα καλούνται να μετά- 
σχουν ανάλογα με το αντικείμενο, εκπρόσωποι αντίστοι¬ 
χων επιστημονικών εταιρειών ή και άλλων Κρατικών ή 
Ιδιωτικών φορέων. 

Με την ίδια απόφαση καθορίζεται το συγκεκριμένο 
έργο των επιτροπών αυτών κ.λπ., ο χρόνος περατώσεώς 
του και κάθε άλλη αναγκαία σχετική λεπτομέρεια. 

ΑΡΧΕΙΟ ΕΣΑΥ - ΤΗΡΟΥΜΕΝΑ ΒΙΒΛΙΑ 

Στη Γραμματεία της ΕΣΑΥ τηρούνται τα εξής βιβλία και 
φάκελλοι: 

α) Πρωτόκολλο εισερχομένων και εξερχομένων εγ¬ 
γράφων. 

β) Βιβλίο Πρακτικών. 

γ) Βιβλίο χρέωσης εγγράφων και ορισμού εισηγη-’ 
τών. 

δ) Φάκελλος προγραμμάτων Αγωγής Υγείας. 

ε) Φάκελλος υποβολής προτάσεων προς τον 
Υπουργό. 

στ) Φάκελλος γνωμοδοτήσεων επί θεμάτων τα οποία 
ήθελε παραπέμψει προς-αυτήν ο Υπουργός προς γνωμο¬ 
δότηση. 

ζ) Φάκελλος στατιστικών στοιχείων. 

η) Φάκελλος Γ ενικής αλληλογραφίας. 

Από τις διατάξεις της παρούσας δεν προκύπτει δα¬ 
πάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Φεβρουάριου 1994 

Ο ΥΠΟΥΡΓΟΣ 

Δ. ΚΡΕΜΑΣΤΙΝΟΖ 
-♦- 

Αριθ. Υ4δ/οικ. 8739 (6) 

Σχετικά με μετάβαση Ελλήνων ασθενών στο εξωτερικό για 
μεταμόσχευση. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1383/33 (ΦΕΚ 106/83 τ.Α’) 
«Αφαιρέσεις και μεταμοσχεύσεις ανθρωπίνων ιστών και 
οργάνων». 

2. Τις αριθ. Α2γ/5118/92 (ΦΕΚ 708/92 τ.Β’) και Υ4δ/ 
7778/93 (ΦΕΚ 571/93 τ.Β') υπουργικές αποφάσεις «χο¬ 
ρήγηση άδειας λειτουργίας σε Μονάδες Μεταμοσχεύ¬ 
σεων που πληρούν τις προϋποθέσεις». 

3. Την αριθ. ΔΥ1 α/10779/26.5.94 υπουργική απόφαση 
«Επαναδιορισμός μελών του Εθνικού Συμβουλίου Μετα¬ 
μοσχεύσεων». 

4. Το γεγονός ότι με τις αριθ. Α1 /349/28.11.86 και Α1 / 
361/28.11.86 (ΦΕΚ 845/86 τ.Β') και Α1/387/2.12.86 
(ΦΕΚ 848/4.12.86 τ.Β’) κοινές υπουργικές αποφάσεις 
δεν ρυθμίζονται θέματα μετάβασης στο εξωτερικό για με¬ 
ταμοσχεύσεις. 


5. Το αριθ. Π.Δ. 455/13.10.93 «Διορισμός Υπουργών, 
Αναπληρωτών Υπουργών και Υφυπουργών», ορίζουμε ότι: 

1. Σε εξαιρετικές περιπτώσεις λόγω της σοβαρότητας 
της κατάστασης του ασθενούς εγκρίνεται η μετάβαση στο 
εξωτερικό μετά από βεβαίωση που θα χορηγείται από ένα 
Δ/ντή Μεταμοσχευτικού Κέντρου αντίστοιχης ειδικότητας 
στην οποία να αιτιολογείται πλήρως και αναλυτικά ότι η αϊ¬ 
τού μένη μεταμόσχευση δεν είναι δυνατόν ν’ αντιμετωπι- 
σθεί στην Ελλάδα στον κρίσιμο για την περίπτωση χρόνο, 
και σύμφωνη γνώμη του Εθνικού Συμβουλίου Μεταμο¬ 
σχεύσεων. 

2. Ο προμεταμοσχευτικός έλεγχος στο εξωτερικό δεν 
μπορεί να υπερβαίνει τον ένα μήνα. 

Με τη δημοσίευση της παρούσας απόφασης παύει να 
ισχύει κάθε άλλη προηγούμενή μας. 

Η απόφαση αυτή δεν επιβαρύνει τον Κρατικό Προϋπο¬ 
λογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Σεπτεμβρίου 1994 

Ο ΥΠΟΥΡΓΟΣ 

Δ. ΚΡΕΜΑΣΤΙΝΟΖ 

-♦- 

Αριθ. Υ3α/2536 (7) 

Χορήγηση άδειας άσκησης του επαγγέλματος Φυσικού 

Νοσοκομείων εκτός περιοχής Ιοντιζουσών Ακτινοβο¬ 
λιών στο Φυσικό Περικλή Μπούσμπουρα. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 181/74 (ΦΕΚ 347/74 τ.Α’) 
«περί προστασίας εξ Ιοντιζουσών Ακτινοβολιών». 

2. Την αριθ. Α2 στ/2073/83 (ΦΕΚ 280/83 τ.Β’) υπουρ¬ 
γική απόφαση «Καθορισμός προσόντων για την επαγγελ¬ 
ματική απασχόληση των Φυσικών Νοσοκομείων». 

3. Την αριθ. 14632 (ΦΟΡ) 1416/91 (ΦΕΚ 539/91 τ.Β’) 
κοινή υπουργική απόφαση «Έγκριση Κανονισμών Ακτινο¬ 
προστασίας». 

4. Την από 11.4.94 αίτηση του Φυσικού. 

5. Τη γνωμοδότηση της αρμόδιας Επιτροπής χορήγη¬ 
σης άδειας άσκησης του επαγγέλματος Φυσικού Νοσοκο¬ 
μείων - Ακτινοφυσικού Ιατρικής (Συνεδρ. 44/3.6.94). 

6. Την αριθ. ΔΥ3α/οικ. 370/13.7.94 (ΦΕΚ 550/15.7.94 
τ.Β’) απόφαση Πρωθυπουργού ανάθεσης αρμοδιοτήτων 
στον Υφυπουργό Ν. Φαρμάκη, αποφασίζουμε: 

Χορηγούμε άδεια άσκησης του επαγγέλματος Φυσικού 
Νοσοκομείων εκτός περιοχής Ιοντιζουσών Ακτινοβολιών 
στο Φυσικό Περικλή Μπούσμπουρα. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 7 Σεπτεμβρίου 1994 

ο ΥΦΥΠΟΥΡΓΟΣ 

ΝΙΚ. ΦΑΡΜΑΚΗΣ 

Αριθ. οίκοθεν 22716/1543 (8) 

Τροποποίηση και συμπλήρωση της 29900/77 απόφασης 
Υπουργού Μεταφορών και Επικοινωνιών «Περί της δια¬ 
δικασίας εκδόσεως των εγκρίσεων για την κυκλοφορία 
στην Ελλάδα αυτοκινήτων οχημάτων κ.λπ.». 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Το άρθρο 84 του ΚΟΚ που κυρώθηκε με το Νόμο 
2094/92 (Α’ 182). 

2. Τις διατάξεις της ΣΤ/29900/1977 (Β’ 1318) κανονι¬ 
στικής απόφασης του Υπουργού Συγκοινωνιών «περί της 
διαδικασίας εκδόσεως των εγκρίσεων για την κυκλοφορία 
στην Ελλάδα αυτοκινήτων οχημάτων κ.λπ.». 

3. Την Κ.Υ.Α. 47271/3950/92 (Β’ 764) «περί διαδικα¬ 
σίας έγκρισης τύπου οχημάτων με κινητήρα και των ρυ¬ 
μουλκουμένων τους, σε συμμόρφωση με τις διατάξεις της 
οδηγίας 92/53/ΕΕ του Συμβουλίου των Ευρωπαϊκών Κοι¬ 
νοτήτων της 18ης Ιουνίου 1992». 

4. Την υπ’ αριθ. 414/93 κοινή απόφαση του Πρωθυ¬ 
πουργού και του Υπουργού Μεταφορών και Επικοινωνιών 
για τη μεταβίβαση αρμοδιοτήτων, αποφασίζουμε: 

Αρθρο 1 

Στη ΣΤ/29900/1977 απόφαση του Υπουργού Συγκοι¬ 
νωνιών περί της διαδικασίας εκδόσεως των εγκρίσεων για 
την κυκλοφορία στην Ελλάδα αυτοκινήτων οχημάτων, 
τροποποιούμε την παράγραφο 3 του κεφάλαιου Α' που 
έχει ως εξής: 

ΚΕΦΑΛΑΙΟ Α' 

3. Για κανένα όχημα που τίθεται το πρώτο σε κυκλοφο¬ 
ρία στην Ελλάδα ως καινουργές μετά την έναρξη ισχύος 
της αποφάσεως αυτής, δεν θα χορηγείται άδεια κυκλοφο¬ 
ρίας αν δεν έχει προηγουμένως εκδοθεί έγκριση του τύ¬ 
που αυτού από την, στην προηγούμενη αναφερόμενη πα¬ 
ράγραφο, αρμοδία Υπηρεσία. 

Εναλλακτικά για οχήματα της κατηγορίας ΜΙ (όπως η 
κατηγορία αυτή ορίζεται στην ΚΥΑ 47271/3950/92 (Β’ 
764), όπως ισχύει εκάστοτε) που είναι εξοπλισμένα με κι¬ 
νητήρα εσωτερικής καύσης, χορηγείται άδεια κυκλοφο¬ 
ρίας εφόσον έχουν: 

α) Δελτίο κοινοποίησης έγκρισης τύπου οχημάτων με κι¬ 
νητήρα και των ρυμουλκουμένων τους, που έχει εκδοθεί 
σύμφωνα με την οδηγία 70/156/ΕΕ όπως αυτή τροποποι¬ 
ημένη ισχύει εκάστοτε. Το δελτίο αυτό εκδίδεται από την 
αρμοδία Υπηρεσία που αναφέρεται στην παράγραφο 2 και 
β) Πιστοποιητικό συμμόρφωσης που περιγράφεται στην 
ΚΥΑ 47271/3950/92 (Β' 764) όπως αυτή εκάστοτε 
ισχύει. 

Αρθρο 2 

Προστίθεται νέο κεφάλαιο ΙΒ (μετά το κεφ. ΙΑ του 
οποίου η αναρίθμηση έγινε με την ΥΑ 37160/3940/92) 
(Β’ 744) όπου έχει ως εξής: 

ΚΕΦΑΛΑΙΟ Β' 

Για την έκδοση του δελτίου κοινοποίησης έγκρισης τύ¬ 
που οχημάτων με κινητήρα και του ρυμουλκουμένων τους, 
σύμφωνα με την οδηγία 70/156/ΕΕ, όπως αυτή τροποποι¬ 
ημένη ισχύει σήμερα, πρέπει να υποβληθεί σχετική αίτηση 


του εισαγωγέα, στην αναφερόμενη στην παράγραφο 2 του 
κεφαλαίου Α' αρμόδια Υπηρεσία. 

Η αίτηση πρέπει να συνοδεύεται από τα εξής δικαιολο- 
γητικά: 

1) Αντίγραφο από την έγκριση τύπου οχημάτων με κινη¬ 
τήρα και των ρυμουλκουμένων τους, σύμφωνα με την οδη¬ 
γία 70/156/ΕΕ, όπως τροποποιήθηκε μέχρι σήμερα μαζί 
με τα συνημμένα της, δηλαδή α) του πακέτου πληροφο¬ 
ριών, β) των αποτελεσμάτων δοκιμών (σύμφωνα με το πα¬ 
ράρτημα VII! της ΚΥΑ 47271/3950/92 (Β’ 764), όπως 
ισχύει εκάστοτε), γ) όνομα(τα) και δείγμα(τα) της υπογρα¬ 
φής του (των) προσώπου(ων), που είναι εξουσιοδοτημένα 
να υπογράφουν πιστοποιητικά συμμόρφωσης και δήλω¬ 
σης της θέσης τους στην εταιρεία και 

2) Αντίγραφα των πιστοποιητικών συμμόρφωσης των 
εκδόσεων και των παραλλαγών που καλύπτει η έγκριση 
τύπου οχημάτων με κινητήρα και των ρυμουλκουμένων 
τους, σύμφωνα με την οδηγία 70/156/ΕΕ, όπως τροπο¬ 
ποιήθηκε μέχρι σήμερα. 

Στο πιστοποιητικό συμμόρφωσης και σε κατάλληλη 
θέση ο εκπρόσωπος του εργοστασίου κατασκευής θα 
αναγράφει τον αριθμό κινητήρα του συγκεκριμένου οχή¬ 
ματος και θα χαρτοσημαίνεται με χαρτόσημο αξίας ίσης με 
την εκάστοτε αξία της Υπεύθυνης Δήλωσης του άρθρου 8 
του Ν. 1599/86. Στην περίπτωση μεμονωμένης εισαγω¬ 
γής ο εισαγωγέας υποβάλλει Υπεύθυνη Δήλωση του άρ¬ 
θρου 8 του Ν. 1599/86 που αναφέρει τον αριθμό κινητήρα 
του οχήματος. 

Αρθρο 3 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπλογισμού. 

Η ισχύς της απόφασης αυτής αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουλίου 1994 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΤΣΟΥΡΑΣ 
-♦- 

Αριθ. Ε.Κ. 714 (9) 

Διορισμός του Ευαγγέλου Μπάβα ως Α' Χρηματιστηριακού 

Εκπροσώπου της εταιρείας «ΕΛΛΗΝΙΚΗ ΧΡΗΜΑΤΙ¬ 
ΣΤΗΡΙΑΚΗ Α.Χ.Ε.». 

(Συνεδρίαση 19/13.9.1994, θέμα 2) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τις διατάξεις του-άρθρου 78παράγρ. ΙβτουΝ. 1969/ 
1991 «Εταιρείες Επενδύσεων Χαρτοφυλακίου, Αμοιβαία 
Κεφάλαια, διατάξεις εκσυγχρονισμού και εξυγιάνσεως της 
Κεφαλαιαγοράς και άλλες διατάξεις» όπως συμπληρώ¬ 
θηκε με το άρθρο 18 του Ν. 2198/94 ΦΕΚ 43 Α'. 

2. Τις διατάξεις του άρθρου 6 παράγ. 5 του Ν. 1806/ 
1988 «Για την τροποποίηση της νομοθεσίας για τα Χρημα¬ 
τιστήρια και άλλες διατάξεις». 

3. Την απόφαση της 61ης/20.11.1990 Συνεδρίασης 
της Επιτροπής Κεφαλαιαγοράς για την άδεια λειτουργίας 
της «ΕΛΛΗΝΙΚΗ ΧΡΗΜΑΤΙΣΤΗΡΙΑΚΗ Α.Χ.Ε.». 

4. Την από 9.9.1994 αίτηση της εταιρείας. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

5. Σχετική εισήγηση της Γ. Καλλία, αποφασίζει ομό¬ 
φωνα: 

Εγκρίνει το διορισμό του Ευαγγέλου Μπάβα ως Α’ Χρη¬ 
ματιστηριακού Εκπροσώπου της εταιρείας «ΕΛΛΗΝΙΚΗ 
ΧΡΗΜΑΤΙΣΤΗΡΙΑΚΗ Α.Χ.Ε.». 


Η παρούσα να δημοσιευθεί στην Εφημερίδα της Κυβερ- 
νήσεως. 


Ο Πρόεδρος 
Κ. ΓΕΩΡΓΟΥΤΣΑΚΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚ Ο ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕίΕΧ 

22.3211 ΥΡΕΤ ΟΗ 

λειτουργούν καθημερινά από Θ.ΟΟ’ έως 13.00' 

ΡΑΧ 

5234312 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 

' Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 

το 

Τεύχος Α' Δρχ. 

15.000 

β> 

» 

» 

» 

Β' 

» 

30.000 

Υ) 

» 

» 

» 

Γ' 

» 

10.000 

δ) 

» 

» 

» 

Δ* 

» 

30.000 

ε) 

» 

» 

» 

Αναπτυξιακών Πράξεων 

» 

20.000 

στ) 

» 

» 

» 

Ν.Π.Δ.Δ. 

» 

10.000 

ζ) 

» 

» 

» 

ΠΑΡΑΡΤΗΜΑ 

» 

5.000 

η) 

» 

» 

» 

Δελτ. Εμπ.& Βιομ. Ιδ. 

» 

10.000 

θ) 

» 

» 

» 

Αν. Ειδικού Δικαστηρίου 

» 

3.000 

ι) 

» 

» 

» 

Α.Ε. & Ε.Π.Ε. 

» 

200.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 750 

» 1.500 

» 500 

» 1.500 

» 1.000 

» 500 

» 250 

» 500 

» 150 

» 10.000 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















